Hermanis Emils Fišers
Hermanis Emils Fišers (vācu: Hermann Emil Fischer; dzimis 1852. gada 9. oktobrī, miris 1919. gada 15. jūlijā) bija vācu ķīmiķis. Izglītību ieguvis Bonnas Universitātē un Strasbūras Universitātē. Strādājis Minhenes Universitātē (1875—1881), Erlangenes Universitātē (1881—1888), Vircburgas Universitātē (1888—1892) un Berlīnes Universitātē (1892—1919). Pētījis cukuru un purīnu. Fišers atklāja veidu, kā sintezēt kofeīnu, teofilīnu. 1902. gadā saņēmis Nobela prēmiju ķīmijā par "ieguldījumu cukuru un purīna grupas vielu sintēzē".